

**УРОК: Благотворителен базар**

**Ели Георгиева, 105 СУ“Атанас Далчев“, гр.София**

**Часът е проведен на 22.12.2017г.**

*„Аз просто правя това, което обожавам, което умея и което съм щастлива да правя. Благодаря на небесата за такава съдба. Да даряваш на другите е огромна привилегия за която аз съм много благодарна и която високо оценявам.“*

**Цел на урока**

*Целта на този урок е да се формира правилно отношение сред учениците към благотворителността, към даряването, реализирани под формата на Коледен базар.*

**Описание**

*Благотворителният Коледен базар е едно изключително събитие за нашето училище, с дълголетна традиция и сериозен мащаб. Всяка година средствата, които се събират са все повече. Голямата част от тези средства отива за деца в нужда. За мен тази тема е изключително благодатна, защото с родителите на децата от класа ми работим много, за да съберем възможно най-много средства. Всички сме убедени в ползата от подобен вид инициативи и не е нужна допълнителна мотивация.*

*Програма „Научи се да даряваш“ дава допълнителното знание и мотив за участие, обвързано с базисните понятия, които ние усвояваме и ги прилага на практика с тази тема.*

*Тук имаме цялостен цикъл – начало – труд – завършеност. Тук сме заедно родители – деца – учители, обединени и от училището със своята инициатива и от програмата със темата, която ни предоставя. Ценно е, че теоретичното понятийно знание се облича в практическо действие, което има видим резултат. Сумата, която с децата от класа ми събрахме и дарихме за два часа /това е времетраенето на Коледния базар/ беше 1160 лева.*

*Беше удовлетворяващо начало на Коледните празници!*

**От коментарите в час**

*Вече си търсим следваща инициатива в която да се включим с децата и родителите им.*

**Идеи за надграждане**

*Подобни практически теми трябва да има повече, за да се прилага всичко, което децата усвояват като понятия.*